《次韵介甫集禧池上咏鹅》
宋代·王令

池上溶溶浮暖日，野鹅无数自相於。
谋生迹与风波密，择地心相网弋疏。
毛羽鲜明疑振鹭，声鸣和好似关雎。
应怜豢养轻身者，只直义之数纸书。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。